Besvarelse af klage til tilsynet vedr. madordningen 
Sagsfremstilling 
22.    Besvarelse af klage til tilsynet vedr. madordningen  
                                                                                                                        Åbent 
Sagsnr.: 326-2012-76241       J.nr.: 27.69.04            Tine Overgaard.: 326-2014-107660 
  
SAGSFREMSTILLING 
Statsforvaltningen, Tilsynet, har i brev af 30. januar 2014 anmodet Kalundborg Kommune om en redegørelse om 
Madservice i botilbud. 
  
Tilsynet skriver, at "Det er Statsforvaltningens opfattelse, at Kalundborg Kommune har handlet lovligt ved at tilbyde 
madservice i form af varm mad og madpakke efter servicelovens § 83 til beboere i botilbud, der ikke selv kan udføre 
opgaven med tilberedning af varm mad og madpakke." 
  
Den relevante passus i kvalitetsstandarden er i dag formuleret: 
… 
· Madservice - varm mad og madpakke - leveres af kommunal leverandør. Øvrig forplejning varetages af bostedet. 
… 
  
Det er Tilsynets opfattelse, at formuleringen i kvalitetsstandarden vedr. madservice på botilbud ikke er i 
overensstemmelse med servicelovens regler om frit valg af leverandør. Tilsynet beder derfor om en udtalelse i 
forhold til formuleringen om ernæring i kvalitetsstandarden for botilbud. 
  
Tilsynet finder det endvidere uklart, om der med formuleringen af kvalitetsstandarden er skabt mulighed for den 
støtte som servicelovens § 85 lægger op til i forhold til tilberedning af varm mad og madpakke. Tilsynet ønsker en 
redegørelse for, hvordan kvalitetsstandarden forvaltes i praksis i forhold til ernæring af beboerne. 
  
BEHANDLING 
Direktionen, Socialudvalget, Økonomiudvalget, Kommunalbestyrelsen. 
  
INDSTILLING 
Voksenspecial- og psykiatrichefen indstiller, at Tilsynet svares som i vedhæftede udkast til brev. 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 29. april 2014: 
Direktionen vedtog at anbefale voksenspecial- og psykiatrichefens indstilling. 
Socialudvalgets møde den 8. maj 2014: 
Udvalget vedtog at anbefale Direktionens indstilling. 
Økonomiudvalgets møde den 20. maj 2014: 
Økonomiudvalget vedtog at anbefale Socialudvalgets indstilling. 
  
Bilag 
  
  
  
  
svar til Tilsynet 
326-2014-69406 
anmodning om redegørelse 
326-2014-58595 
  
Kommunalbestyrelsens møde den 27. maj 2014: 
Kommunalbestyrelsen vedtog at godkende Økonomiudvalgets indstilling. 
